လေ့လာမှု လမ်းညွှန်
သမ္မာကျမ်း အခြေခံ အုတ်မြစ်များ
မော်ဂျူး (၁)  – ခရစ်ဝင်ကျမ်း မိတ်ဆက်
ညွှန်ကြားချက်များ- လေ့လာမှု လမ်းညွှန်တိုင်းကို မော်ဂျူး တိုင်းတွင် အကျုံးဝင်ကာမိပြီးဖြစ်သည့် အဓိက အဆင့်အတန်းများနှင့် ညီလျော်သော အချိန်ပြ သင်္ကေတများ ပါရှိသည့် ကဏ္ဍငယ်များ အဖြစ် ခွဲထားသည်။ ကဏ္ဍများတွင် အဓိကအစိတ်အပိုင်း နှစ်ခု ပါဝင်သည်။ မှတ်စုများမှတ်သားရန် အကြမ်းဖျဉ်းဖော်ပြချက် နှင့် ပြန်လည်သုံးသပ်ရန် မေးခွန်းများ ဖြစ်ကြသည်။ သင့်အနေဖြင့်၊ ဗီဒီယို ပို့ချချက်များအား ကြည့်ရှုနေစဉ် မှတ်စုများမှတ်သားရန် အကြမ်းဖျင်း‌ဖော်ပြချက်ကို အသုံးပြုပြီး၊  သင်ရိုးဆိုင်ရာဉာဏ်စမ်းပဟေဠိ ပြင်ဆင်ရန်အတွက်  ပြန်လည်သုံးသပ်ရန် မေးခွန်းများကို ဖြေဆိုသင့်သည်။ လေ့လာမှုလမ်းညွှန်များအား  အသုံးပြုခြင်းဆိုင်ရာ  အကောင်းဆုံးနည်းလမ်းများနှင့် ပတ်သက်၍ နောက်ထပ်အချက်အလက်များအတွက်၊ ကျောင်းသားလမ်းညွှန် လက်စွဲစာအုပ်ကို ပြန်လည်ကိုးကားပါ။ ထို့ပြင် လေ့လာမှုလမ်းညွှန်များသည်  ဤသင်ခန်းစာ၏ နောက်ဆုံးစာမေးပွဲကို ပြင်ဆင်ရန်အတွက် အကောင်းဆုံး အရင်းအမြစ်တစ်ခုဖြစ်သောကြောင့် ၎င်းတို့ကို သေချာစွာသိမ်းဆည်းပါ။
**********************************


မှတ်စုများမှတ်သားရန်အကြမ်းဖျဉ်းဖော်ပြချက် ၀း၀၀ – ၃၄း၁၇ မိနစ်  
နိဒါန်း
I. စာပေ စရိုက်လက္ခဏာ 
A. အမျိုးအစား
1. သမိုင်းဆိုင်ရာဇာတ်လမ်း
2. ဂရိ-ရောမ အတ္ထုပ္ပတ္တိ
3. သမ္မာကျမ်းစာသမိုင်းဆိုင်ရာဇာတ်လမ်း
B. ယုံကြည်စိတ်ချရမှု
1. အခွင့်ရှိခြင်း
2. ပွင့်လင်းခြင်း
3. အတည်ပြုချက်
4. လေ့ကျင့်ပေးခြင်း
5. ဓမ္မပညာခံယူချက်များ
6. သန့်ရှင်းသော၀ိညာဥ်တော်


ပြန်လည်သုံးသပ်ရန် မေးခွန်းများ
1. သင်ခန်းစာအရ ခရစ်ဝင်ကျမ်းတို့၏ စာပေရေးဟန်သည် အဘယ်နည်း။  
2. ခရစ်ဝင်ကျမ်းများထဲ တွေ့ရသော ရှေ့နောက်အစီအစဉ်နှင့် စပ်လျဉ်း၍ သင်ခန်းစာ၏ သွန်သင်ချက်မှာ အဘယ်နည်း။ 
3. ပထမရာစုနှစ် မယုံကြည်သူ ဂရိ သမိုင်းပညာရှင် ပလူတာ့ခ်ကို သင်ခန်းစာမှာ အဘယ်ကြောင့် ကိုးကားထားပါသနည်း။ ၎င်းက ဘာကို ပြသပါသနည်း။  
4. ခရစ်ဝင်ကျမ်းများကို မည်သည့်ပရိသတ်အတွက်  ရည်ရွယ် ရေးသားခဲ့ပါသနည်း။  
5. ခရစ်ဝင်ကျမ်းရေးသူတို့ ဇောင်းပေးထားသော ထူးခြားပေါ်လွင်နေသည့် နောက်ခံယဉ်ကျေးမှုမှာ အဘယ်နည်း။   
6. ယေရှုသက်တော်စဉ်အကြောင်းအချက်များကို စာရေးဆရာတစ်ဦးချင်းက လေ့လာနိုင်သည့်နည်းလမ်းများကို ဖော်ပြပါ။  
7. ခရစ်ဝင်ကျမ်းတို့သည် တပည့်တော်များ၏ အားနည်းချက်၊ ကျရှုံးမှုများကို ပွင့်ပွင့်လင်းလင်း ဖော်ထုတ်ပြထားသည် ဆိုသည့်အချက်အပေါ် သင်ခန်းစာက ဘာပြောပါသနည်း။  ၎င်းက ဘာကို ပြသပါသနည်း။  
8. ယေရှုခရစ်တော်ကို ပြညွှန်သော ပထမရာစုနှစ်က ဂရိ-ရောမ စာရေးသူများ ရှိခဲ့ပါသလား။  
9. ယေရှုကို ညွှန်းဆိုဖော်ပြခဲ့သော ပထမရာစုနှစ် ဂျူး သမိုင်းဆရာ၏ အမည်မှာ အဘယ်နည်း။ 
10. ဂျူး ဘာသာရေး ဥပဒေကျမ်းတို့၌ ယေရှုကို ဖော်ပြထားပါသလား။  
11. သင်ခန်းစာထဲပေးထားသည့် ခရစ်ဝင်ကျမ်းများ ယုံကြည်အားကိုးထိုက်ကြောင်း သက်သေကို ဖော်ပြပါ။     


မှတ်စုများမှတ်သားရန်အကြမ်းဖျဉ်းဖော်ပြချက် ၃၄း၁၈-၅၂း၄၈ မိနစ်
II. အသင်းတော်အတွင်းအခြေအနေ
A. ဖွဲ့စည်းပုံ
1. တူညီမှုများ
2. ဖွဲ့စည်းမှုအယူအဆများ
3. မှန်ကန်ခြင်း
B. စစ်မှန်မှု
1. ယုံကြည်ထိုက်သော စာရေးသူများ
2. တမန်တော်များ၏ ခွင့်ပြုချက်
3. အသင်းတော်၏သက်သေ


ပြန်လည်သုံးသပ်ရန် မေးခွန်းများ
1. "ဆင်န်နော့ပ်တစ်" ဆိုသည့် စကားလုံးအဓိပ္ပာယ်မှာ အဘယ်နည်း။ 
2. မည်သည့် ခရစ်ဝင်ကျမ်းများကို "ဆင်န်နော့ပ်တစ် ခရစ်ဝင်ကျမ်းများ" ဟု ယူဆကြပါသနည်း။   
3. ယေဘုယျအားဖြင့် ဆင်န်နော့ပ်တစ် ခရစ်ဝင်ကျမ်းများ၏ တူညီမှုနှင့် ကွဲလွဲမှုများ မှာ အဘယ်နည်း။   
4. ပုံပြင်ဇာတ်ကြောင်းများနှင့် ယေရှု၏ သွန်သင်ချက်များကို ရှင်းပြရာတွင် ခရစ်ဝင်ကျမ်းတစ်ခုစီတွင် ရှိသော မတူထူးခြားသည့်ပုံစံကို ဖော်ပြပါ။   
5. ယေဘုယျအားဖြင့် ရှင်ယောဟန် ခရစ်ဝင်သည် ကျန် ဆင်န်နော့ပ်တစ်ခရစ်ဝင်ကျမ်းများနှင့် ပါဝင်အကြောင်းအရာအရ မည်သို့ ကွဲလွဲပါသနည်း။   
6. ခရစ်ဝင်ကျမ်းလေးကျမ်းလုံးတွင် ပါရှိသည့် အချို့သော အရေးကြီး အဖြစ်အပျက်များကို ဖော်ပြပါ။  
7. ပညာရှင် အများစုက ခရစ်ဝင်ကျမ်း လေးကျမ်း ပြုစုရေးသားခြင်းဆိုင်ရာ မည်သည့်အယူအဆကို လက်ခံထားကြပါသနည်း။  
8. ဒုတိယရာစုနှစ် အကုန်ခန့်တွင် ဓမ္မသစ်ကျမ်းထဲ ထည့်သွင်းသင့်သည့် ကျမ်းရှိသမျှနှင့် စပ်လျဉ်း၍ အသင်းတော်သည် သဘောတူညီမှုရရှိခဲ့ပြီးဖြစ်ပါသလား။   
9. ခရစ်ဝင်ကျမ်း လေးကျမ်းအား ဓမ္မသစ်ကျမ်းထဲ ထည့်သွင်းသင့်သော ကျမ်းစစ်ကျမ်းမှန်များအဖြစ် အသင်းတော်က အမြဲတစေ ယူဆခဲ့ခြင်းရှိမရှိနှင့် ပတ်သက်၍ အစောပိုင်း အရေးအသားများက ကျွန်ုပ်တို့ကို ဘာပြောပါသနည်း  
10. "ခရစ်ဝင်ကျမ်းလေးစောင်… တို့သည် ကောင်းကင်အောက်ရှိ ဘုရားသခင်၏အသင်းတော်တွင် တစ်ခုတည်းသော _______________ ကျမ်းများဖြစ်သည်" ဟု ယူဆီးဘီးယပ်စ်က ရေးခဲ့သည်။
11. တူညီစွာ ရှုမြင်နိုင်သော ခရစ်ဝင်ကျမ်းများကို အရေးပါသော ပုဂ္ဂိုလ်တစ်ဦးက အတည်ပြုပေးခဲ့ကြောင်း ယူဆီးဘီးယပ်စ်က ရေးခဲ့သည်။ ယင်းပုဂ္ဂိုလ်သည် မည်သူနည်း။ 


မှတ်စုများမှတ်သားရန် အကြမ်းဖျဉ်းဖော်ပြချက် ၅၂း၄၉ – ၁း၁၀း၁၇ မိနစ် 
III. စည်းလုံးညီညွတ်မှု
A. တူညီသော ဇာတ်လမ်း  
B. ယေရှု
1. သက်သေအထောက်အထားများ
2. ဝေါဟာရ
3. အချိန်ကာလများ


ပြန်လည်သုံးသပ်ရန် မေးခွန်းများ
1. "သတင်းကောင်း" အတွက် ဂရိဝေါဟာရ (ယူအငဲလီယွန်) ၏ လုံးစေ့ အဓိပ္ပာယ်မှာ အဘယ်နည်း။  
2. "ဝမ်းမြောက်ဖွယ်သတင်း"ကို ရှေးကာလတွင် မည်သို့ သုံးစွဲလေ့ ရှိခဲ့ပါသနည်း။  
3. နိုင်ငံတော်နှင့် စပ်လျဉ်းသော ဝေါဟာရ သို့မဟုတ် "ဝမ်းမြောက်ဖွယ်သတင်း" နှင့် "ဧဝံဂေလိကြားပြောသည်" ဆိုသည့် ဝေါဟာရတို့အနက် မည်သည်တို့ကို ခရစ်ဝင်ကျမ်းများ၌ ပိုမိုသုံးစွဲထားသနည်း။ 
4. ယေရှုသည်စစ်မှန်သော ရှင်ဘုရင်ဖြစ်ကြောင်း သင်ခန်းစာထဲ ပေးထားသည့် သက်သေများကို ဖော်ပြပါ။  
5. ဂရိစကားကို အင်္ဂလိပ်လို အသံထွက်သည့် "ခရစ်စ်တို့စ်" ဟူသော ဝေါဟာရ၏ အဓိပ္ပာယ်မှာ အဘယ်နည်း။  
6. ဂရိစကားကို အင်္ဂလိပ်လို အသံထွက်သည့် "ကူးရီယို့စ်" ဟူသော ဝေါဟာရ၏ အဓိပ္ပာယ်မှာ အဘယ်နည်း။  
7. နိုင်ငံတော် ရောက်ရှိလာမည့်အကြောင်း ဓမ္မဟောင်းကာလ ဂျူးဓမ္မပညာရှင်အများစု သိရှိနားလည်ပုံနှင့် နိုင်ငံတော် ရောက်ရှိလာမည့်အကြောင်း ယေရှု သွန်သင်ချက်တို့အကြား ကွဲလွဲမှုမှာ အဘယ်နည်း။    
8. "နောက်ဆုံးသောကာလ တာရှည်မှု" သည် ဤသင်ခန်းစာထဲ၌ မည်သည့်အဓိပ္ပာယ်ကို ဆိုလိုပါသနည်း။ 


မှတ်စုများမှတ်သားရန်အကြမ်းဖျဉ်းဖော်ပြချက် ၁း၁၀း၁၈– ၁း၄၈း၂၃ မိနစ်  
IV. အမျိုးစုံလင်ခြင်း
A. ထင်ရှားသောအခက်အခဲများ
1. သက္ကရာဇ်စဉ်
2. ချန်လှပ်ခြင်း
3. မတူညီသောဖြစ်ရပ်များ
4. မတူညီသော ဟောပြောမှုများ
B. ထူးခြားသော အလေးပေးမှုများ
1. ရှင်မဿဲ
2. ရှင်မာကု  
3. ရှင်လုကာ
4. ရှင်ယောဟန် 
နိဂုံး


ပြန်လည်သုံးသပ်ရန် မေးခွန်းများ
1. ခရစ်ဝင်ကျမ်းလေးကျမ်း၏ ရှေ့နောက်အစီအစဉ်ကို ယေဘုယျအားဖြင့် သင်ခန်းစာက မည်သို့ ဖော်ပြပါသနည်း။   
2. သင်ခန်းစာအရ သခင်ဘုရား၏ ညစာစားပွဲ ဇာတ်ကြောင်းကို တမန်တော် ယောဟန်က အဘယ်ကြောင့် ဖော်ပြခြင်း မရှိပါသနည်း။  
3. ယေရှုကို ဆီဖြင့်လိမ်းသည့် အဖြစ်အပျက်နှင့်ပတ်သက်၍ ခရစ်ဝင်ကျမ်း တစ်ကျမ်းက ဖာရိရှဲတစ်ဦး၏အိမ်တွင် ဖြစ်ပျက်ခဲ့သည် (လုကာ ၇) ဟုဆိုပြီး၊ အခြားကျမ်းတစ်ခုက လူနူ ရှိမုန်၏အိမ်တွင် ဖြစ်ပျက်ခဲ့သည် (မာကု ၁၄) ဟု ဆိုထားသဖြင့် ကွဲလွဲပုံရနေသည်များကို ပြေငြိမ်းနိုင်ရေးအတွက် သင်ခန်းစာက မည်သို့ အကြံပြုထားပါသနည်း။  
4. မဿဲ အခန်းကြီး ၅ အရ တောင်ပေါ်တွင် ယေရှုဒေသနာဟောခဲ့သည်။ သို့သော် လုကာ အခန်းကြီး ၆ အရ ဤဒေသနာကိုပင် "မြေညီရာအရပ်" ၌ ယေရှုဟောခဲ့သည်မှာ ပေါ်လွင်နေသည်။   ဤကွဲလွဲမှုအတွက် အကြောင်းအကျိုးသင့်သော ဖြေရှင်းချက်များကို ဤသင်ခန်းစာအရ မည်သို့ဖြေရှင်းချက်များ ပေးထားပါသနည်း။  
5. ခရစ်ဝင်ကျမ်း လေးကျမ်းထဲ ယေဘုယျအားဖြင့်ကွဲလွဲနေသည်များကို သင်ခန်းစာက မည်သို့ ရှင်းပြပါသနည်း။  
6. မတူညီသော အလေးပေးမှု ကိုယ်စီ ရှိကြသော ခရစ်ဝင်ကျမ်းတစ်ခုစီတိုင်းက "ယေရှု မည်သူနည်း"ဆိုသည့် မေးခွန်းကို မည်သို့ ဖြေဆိုပါသနည်း။        
7. မတူညီသော အလေးပေးမှု ကိုယ်စီရှိကြသော ခရစ်ဝင်ကျမ်း တစ်ခုစီတိုင်းက "ယေရှုနောက်သို့ ကျွန်ုပ်တို့မည်သို့ လိုက်ကြမည်နည်း" ဆိုသည့် မေးခွန်းကို မည်သို့ ဖြေဆိုပါသနည်း။    

